Document ID: 31984L0335

Tarybos Direktyva
1984 m. birželio 19 d.
iš dalies keičianti Direktyvą 71/118/EEB dėl sveikatos problemų, turinčių įtakos prekybai šviežia paukštiena
(84/335/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi 1981 m. kovo 19 d. Tarybai buvo pateiktas Komisijos pasiūlymas iš dalies keisti tam tikras 1971 m. vasario 15 d. Tarybos direktyvos 71/118/EEB dėl sveikatos problemų, turinčių įtakos prekybai šviežia paukštiena [4], su paskutiniais pakeitimais, padarytais Direktyva 84/186/EEB [5], nuostatas; kadangi šio pasiūlymo tikslas - visų pirma iš dalies pakeisti ir išaiškinti tikrinimo taisykles, išspręsti tikrinimo išlaidų finansavimo problemą ir atidėti 16a straipsnio a punkto trečioje įtraukoje minimos nukrypti leidžiančios nuostatos dėl naminių paukščių skerdimo ir išdarinėjimo galiojimo terminą siekiant pratęsti šios nukrypti leidžiančios nuostatos taikymo terminą nuo 1981 m. rugpjūčio 15 d. iki 1986 m. rugpjūčio 15 d. atsižvelgiant į tai, kad iš dalies išdorotos paukštienos gamyba tam tikrose valstybėse narėse sudaro žymią dalį;
kadangi Direktyva 71/118/EEB ypač apribojo šviežios paukštienos atšaldymo panardinant į vandenį, kuris atliekamas laikantis minėtos direktyvos reikalavimų, būdo taikymą naminių paukščių skerdenoms, kurios tik atšaldytos yra nedelsiant sušaldomos arba užšaldomos; kadangi minėta direktyva suteikia galimybę valstybėms narėms šiai nuostatai taikyti išlygas; kadangi taikomos išlygos galioja iki 1984 m. birželio 30 d.;
kadangi, be to, Komisija 1979 m. vasario 14 d. dar pateikė Tarybai pasiūlymą pratęsti skerdenų, kuriomis prekiaujama atšaldytomis, atšaldymo proceso taikymo terminą;
kadangi buvo sutarta pratęsti pirmiau minėtų nukrypti leidžiančių nuostatų, kaip prevencinių priemonių galiojimo laiką iki tol, kol bus priimtos galutinės Bendrijos taisyklės dėl pagal Direktyvos 71/118/EEB reikalavimus nustatytų tikrinimo išlaidų, dėl konkrečių higienos reikalavimų, pagal kuriuos šviežiai paukštienai, kuri nėra nedelsiant sušaldoma arba užšaldoma, gali būti taikomas taip vadinamas "priešsrovinis" atšaldymo procesas, nustatymo ir dėl iš dalies išdarinėtos paukštienos gamybos ir tikrinimo;
kadangi Komisijos pasiūlymus dėl šio punkto Taryba išnagrinėjo; kadangi iki tol kol šie pasiūlymai bus priimti, minėtų nukrypti leidžiančių nuostatų galiojimo terminą derėtų dar kartą pratęsti,
PRIĖMĖ ŠIĄ DIREKTYVĄ:
1 straipsnis
Direktyva 71/118/EEB iš dalies keičiama taip:
1) 14 straipsnio 2 dalies pirmos pastraipos paskutiniajame sakinyje žodžiai "1984 m. birželio 30 d." pakeičiami žodžiais "1984 m. gruodžio 31 d.";
2) 16a straipsnio a punkto trečioje įtraukoje "1984 m. birželio 30 d." pakeičiama "1984 m. gruodžio 31 d."
2 straipsnis
Valstybės narės priima įstatymus ir kitus teisės aktus, kurie, įsigalioję iki 1984 m. birželio 30 d., įgyvendina šią direktyvą. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Liuksemburge, 1984 m. birželio 19 d.

Labels: 0
3
17
6